DECLARAȚIA DUNĂRII

adoptată în cadrul Conferinței Ministeriale a ICPDR

9 februarie 2016

Managementul apelor în Bazinul Fluviului Dunărea

Integrare și Solidaritate în cel mai internațional bazin hidrografic din lume

Noi, Miniștrii, Înalții Oficiali și Membrii Comisiei Europene, responsabili de implementarea Convenției privind Protecția Fluviului Dunărea

**Casa noastră comună – Bazinul Hidrografic al Fluviului Dunărea și Comisia Internațională pentru Protecția Fluviului Dunărea (ICPDR)**

1. *reafirmăm* Convenția privind Cooperarea pentru Protecția și Utilizarea Durabilă a Fluviului Dunărea (Convenția privind Protecția Fluviului Dunărea), semnată la Sofia în 1994, ca bază solidă pentru activitatea noastră comună pentru un management durabil și echitabil a apelor și managementul riscului la inundații în Bazinul Fluviului Dunărea și de coordonarea în cadrul Comisiei Internaționale pentru Protecția Fluviului Dunărea (ICPDR).
2. *apreciem în mod deosebit* activitatea de răspundere a ICPDR ca organism major de coordonare în bazinul Fluviului Dunărea cu privire la toate aspectele care vizează managementul apelor și ne *angajăm* pentru o viitoare consolidare a ICDPR ca platformă destinată continuării schimbului de informații și cooperare între tările noastre, caracterizate prin solidaritate la nivelul bazinului Dunării și în concordanță cu ,,Viziunea și Misiunea ICPDR,, declarație adoptată recent.
3. *apreciem* sprijinul semnificativ al Uniunii Europene, procesul său de lărgire și cooperarea între Statele Membre ale UE și Statele ne-Membre UE in cadrul ICPDR.
4. *reînnoim* angajamentul nostru de a depune toate eforturile de implementare a Directivelor UE, respectiv Directiva Cadru Apă și Directiva privind Inundațiile la nivelul întregului Bazin al Fluviului Dunărea – cu luarea în considerare a cerințelor legislației UE privind natura și protecția mediului- recunoscand totodată că există diferențe între Statele Membre și Statele ne-Membre ale UE în ceea ce privește obligațiile lor legale și resusele financiare ce trebuie luate în considerare.
5. *salutăm* Strategia UE pentru regiunea Dunării (EUSDR) ca un nou partener strategic pentru ICPDR. Luând în considerare abordarea multi sectorială a EUSDR și concentrarea acesteia asupra facilitării pregătirii proiectelor și implementarea acestora, *recunoastem* marele potențial al sinergiilor dintre ICPDR și EUSDR și *intenționam* să ne intensificăm cooperarea pe baza “Documentului Comun privind Cooperarea și Sinergia pentru implementarea EUSDR*”*.
6. *exprimăm* aprecierea și sprijinul nostru pentru cooperarea în curs de desfășurare dintre ICPDR și toti partenerii importanți din Bazinul Fluviului Dunărea și din afara acestuia, în special cu privire la

* coordonarea activităților relevante în sub-bazinele Sava, Tisa, Prut și Delta Dunării, care sunt complementare activității ICPDR;
* cooperarea cu Comisia Mării Negre în baza Memorandumului de Înțelegere semnat în 2001 și beneficiind astăzi de noi impulsuri prin implementarea Directivei Cadru privind Strategia pentru Mediul Marin a UE;
* Convenția UNECE privind Protecția și Utilizarea Cursurilor de Apă Transfrontaliere și a Lacurilor Internaționale;
* Convenția Cadru privind Protecția și Dezvoltarea Durabilă a Carpaților;
* Parteneriatelor cu alte bazine hidrografice internaționale în conformitate cu obiectivele și principiile International Thiess Riverprize acordat ICPDR în 2007.

**Planul de Management actualizat al Bazinului Fluviului Dunărea**

1. *reamintim* primul Plan de Management al Districtului Hidrografic al Dunării (DRBM Plan) aprobat în 2009 ca punct de reper major în cadrul cooperării noastre. Ținând cont de provocările pe care o reglementare ambițioasă și complexă precum Directiva Cadru privind Apa a UE le reprezintă pentru bazinul Dunării ca cel mai internațional bazin hidrografic din lume, a trebuit să găsim noi soluții în multe domenii, pentru pregătirea primului plan de management al districtului hidrografic al Dunării. Începând din 2009 au fost implementate sau sunt în curs de implementare numeroase măsuri. Am înregistrat progrese dar în baza obiectivului final al Directivei Cadru Apă de atingere a stării bune, respectiv a potențialului bun a corpurilor de apă, , sunt necesare măsuri suplimentare și mai mult timp. In consecință am revizuit și actualizat Planul DRBM, Programul Comun Măsuri și programul nostru național de măsuri.
2. *aprobăm* Planul actualizat al DRBM și *ne angajăm* să aplicăm Programul Comun de Măsuri, ca parte integrantă a Planului DRBM, ca de altfel și programele de măsuri naționale. Programul comun de măsuri va fi strategia noastră comună, prin care ne vom ghida activitățile și vom armoniza acțiunile necesare la nivelul întregului bazin.
3. *reconfirmăm* cele patru probleme importante de management al apelor identificate în cadrul primului Plan DRBM, de ex. poluarea cu substanțe organice, poluarea cu nutrienți, poluarea cu substanțe periculoase, alterările hidromorfologice și ca aspect separat – identificarea aspectelor importante privind corpurile de apă transfrontaliere.
4. în privința poluării cu substanțe organice *apreciem* faptul că infrastructura privind colectarea și epurarea apelor uzate urbane a fost îmbunătățită în aproape 900 de aglomerări până în 2015 și încărcarea de BOD (consum biochimic de oxigen) din apele uzate a fost redusă până la aproximativ 50%, datorită progresului important făcut în domeniul infrastructurii apelor uzate urbane.

(11) *ne angajăm* să continuăm eforturile noastre de a investi în sectorul apelor uzate, ținând cont de necesitatea de a facilita astfel de proiecte în special în Statele ne-Membre UE, cu accent pe cantitatea importantă a emisiilor remanente de BOD provenite de la aglomerări cu sisteme de colectare existente dar fără stații de epurare.

(12) în privința poluării cu nutrienți *se constată* o scădere importantă a emisiilor din sursele punctiforme de poluare în comparație cu primul Plan DRBM, și de asemenea, o mică scăderea a emisiilor din surse difuze. Emisiile de azot total au scăzut cu 12 %, în timp ce emisiile de fosfor total au scăzut cu 34 %. Încărcarea cu nutrienți a Marii Negre a scăzut considerabil, fiind încă ridicate în comparație cu cele de dinainte de 1960. Având în vedere obiectivul nostru pe termen lung – așa cum a fost agreat în 2001 în cadrul Memorandumului de Înțelegere pentru Protecția Mării Negre și a Comisiei Internaționale pentru Protecția Fluviului Dunărea – de a reduce încărcarea cu nutrienți la nivelurile necesare care să permită ecosistemelor din Marea Neagră revenirea la condițiile similare celor observate in anii 1960, *suntem de acord* asupra necesității unor inițiative suplimentare și *încurajăm* celelalte țări din bazinul Mării Negre să întreprindă astfel de inițiative.

(13) *suntem hotărâți* să continuăm aplicarea măsurilor în curs privind apele uzate urbane, sectorul industrial, producția de piață și sectorul agricol. Luând în considerare cantitatea semnificativă de nutrienți rezultați din agricultură, *solicităm* ICPDR să inițieze o discuție cu sectorul agricol și cu toți factorii de decizie, conform definiției din capitolul privind integrarea (paragraful 31).

(14) *declarăm* că în ce privește poluarea cu substanțe periculoase, au fost parcurse etape importante pentru acoperirea lipsurilor de date, de ex. dezvoltarea inventarelor naționale privind emisiile, evacuările și pierderile de substanțe periculoase. Cu toate acestea sunt necesare eforturi viitoare destinate identificării acelor substanțe de bază și a altor substanțe chimice noi de amplă relevanță la nivel bazinului.

(15) *ne angajăm* să continuăm eforturile pentru acoperirea lipsei de cunoștințe, de ex. prin elaborarea la nivelul întregului bazin a inventarului emisiilor, evacuărilor și pierderilor de substanțe periculoase și de a îmbunătăți epurarea apelor uzate și a tehnologiilor precum și reglementarea produselor pe piață.

(16) *declarăm* că, în privințaalterărilor hidromorfologice un număr semnificativ de măsuri au fost luate începând cu 2009, în special peste 120 de măsuri au fost realizate pentru îmbunătățirea continuității râului în scopul facilitării migrației peștilor, mai mult de 50.000 ha de zone umede/zone inundabile au fost parțial sau total reconectate și/ sau regimul lor hidrologic a fost îmbunătățit, iar peste 50 de măsuri destinate alterării hidrologice au fost aplicate. Cu toate acestea, *suntem conștienți* de faptul că a rămas un număr ridicat de presiuni și că nu vom atinge până in 2021 starea ecologică bună/potențialul ecologic bun pentru toate corpurile de apă.

(17) *ne angajăm* să continuăm implementarea măsurilor, de ex. *planificăm* să implementăm până în 2021 cel puțin 146 măsuri de facilitare a migrației peștilor, măsuri pentru 15.000 de ha zone umede/zone inundabile, precum și cel puțin 66 de măsuri destinate alterărilor hidrologice. În plus, *intenționăm* să intensificăm schimbul de informații metodologice privind aspectele hidromorfologice pentru o armonizare viitoare a abordărilor noastre în cadrul bazinului, *subliniem* necesitatea de concentrare asupra măsurilor prioritare, prin luarea în considerare a rezultatelor prioritizării ecologice pentru restaurarea continuității și *sprijinim* cu tărie activitățile ICPDR cu privire la promovarea unei strânse cooperări în cadrul sectoarelor relevante.

(18) în privința calității apelor subterane *declarăm* că problema cea mai importantă rămâne poluarea cu nitrați provenită din surse difuze. *Suntem de acord* că, în plus fată de măsurile referitoare la poluarea apelor de suprafață cu substanțe organice, nutrienți sau substanțe periculoase – sunt necesare măsuri de prevenire a pierderilor semnificative de poluanți proveniți din instalațiile tehnice, pentru a preveni reducerea impactul poluărilor accidentale și stabilirea unui cadru de reglementare care să asigure interzicerea evacuărilor directe de poluanți în apele subterane.

(19) referitor la calitatea apelor subterane, *subliniem* că supra-exploatarea este încă o presiune semnificativă. Prin urmare, *suntem de acord* asupra necesității de controale corespunzătoare asupra captării excesive a apelor de suprafață și a celor subterane și îndiguirea apelor de suprafață (inclusiv registrul de captare al apei) precum și necesitatea autorizării prealabile pentru astfel de captări și îndiguiri.

(20) *suntem de acord* că abordarea integrată, pe întreg bazinul și ciclică a Directivei Cadru Apă cât și obiectivele și instrumentele principale, au dovedit că sunt un cadru util și practic chiar și în cel mai internațional bazin hidrografic din lume, cuprinzând atât State Membre UE cât și State ne-Membre UE. Au fost o mulțime de lecții învățate din angajamentele și eforturile comune ale țărilor Dunărene. Cu toate acestea, la 15 ani după intrarea în vigoare a Directivei Cadru Apă și începerea celui de al doilea ciclu de implementare al Directivei, rămâne încă o mare provocare în special datorită complexității și amploriiproblemelor țărilor dunărene în raport cu procesul implementării WFD în intervalului de timp dat.

**Planul de Management al Riscului la Inundații al Dunării**

(21) reamintind ultimele inundații în Bazinul Fluviului Dunărea și pagubele dezastruoase ale acestora, *ne exprimăm* simpatia fată de toți aceia care au suferit în urma acelor inundații, precum și recunoștința pentru solidaritatea exprimată la nivel de sub-bazin cât și la nivelul întregului bazin. *Recunoaștem* faptul că deși inundațiile reprezintă fenomene naturale care nu pot fi prevenite în întregime, *este nevoie urgentă* să sporim investițiile în managementului riscului la inundații, ceea ce va reduce probabilitatea și severitatea consecințelor negative ale inundaților și pe termen lung acestea vor fi mai puțin costisitoare decât pagubele cauzate de inundații. Pentru promovarea în continuare a unui management armonizat al riscului la inundații in întregul bazin hidrografic al Dunării, am dezvoltat – în baza Programului de Acțiune al ICPDR destinat Prevenirii Durabile a Inundațiilor , adoptat în 2004, și a celor 17 planuri de acțiune pentru inundații la nivel de sub-bazin, publicate în 2009 - primul Plan de Management al Riscului la Inundații, în conformitate cu Directiva Inundații a UE.

(22) *aprobăm* primul Plan de Management al Riscului la Inundații al Dunării (DFRM Plan)și *ne angajam* să implementăm măsurile prevăzute in acesta și in planurile noastre naționale privind managementul riscului la inundații. *Subliniem* obiectivele noastre comune și am agreat că pentru întreg bazinul este necesară evitarea de noi riscuri de inundații, reducerea riscurilor existente la inundații, consolidarea măsurilor împotriva inundațiilor, creșterea conștientizării publicului și aplicarea principiului solidarității prin evitarea exportului de probleme legate de inundații către țările vecine. Cu măsurile agreate în Planul de Management al Riscului la Inundații, *acordăm prioritate* măsurilor cu efecte pozitive în aval, ca retenția naturală a apei, sisteme de avertizare, reducerea riscului din situri contaminate în zone inundabile sau schimbul de informații.

(23) *salutăm și sprijinim* in acest context Programul de cooperare si Managementul Operativ al Inundațiilor în Regiunea Dunării din cadrul EUSDR, destinat să sprijine proiecte și acțiuni abordate în Planul de Management al Riscului la Inundații.

**Promovarea integrării – lecții învățate și provocări viitoare**

(24) în lumina lecțiilor valoroase și încurajatoare învățate, reieșite din implementarea Directivei Cadru Apă și a Directivei privind Inundațiile, *subliniem* caracterul de interdependență al aspectelor privind managementului apelor și necesitatea integrării tuturor sectoarelor relevante. *Subliniem*, în particular, importanța activităților ICPDR în următoarele domenii:

(25) în conformitate cu reglementările relevante ale Directivei privind Inundațiile și Directivei Cadru Apă am realizat Planul de Management al Riscului la Inundații și Planul de Management al Districtului Hidrografic al Dunări în cadrul unui proces paralel, utilizând sinergiile, în special a celor cu privire la schimbul de informații, eficientizarea măsurilor și o implicare activă a tuturor părților interesate. In etapa de implementare a ambelor planuri *ne vom strădui* pe viitor să realizăm tipuri de măsuri win-win, de ex. prin căutarea opțiunilor destinate conservării și restaurării funcțiilor naturale ale zonelor umede și zonelor inundabile. In acest context, *sprijinim* pregătirea în cadrul EUSDR (Strategia EU privind Regiunea Dunării), a Proiectului “Danube Floodplain Project”, care are ca obiectiv reducerea riscului la inundații prin restaurarea zonei inundabile de-a lungul Dunării și altor râuri din bazin, în același timp contribuind la integrarea Directivei privind Inundațiile, Directivei Cadru Apa și a legislației UE privind protejarea naturii precum și a politicilor din domeniul biodiversității și climei.

(26) conștienți de impactul descărcărilor de nutrienți si substanțe periculoase din Dunăre in ecosistemul Marii Neagre, *reînnoim* în conformitate cu cerințele Directivei Cadru privind Strategia Mediului Marin, dorința ICPDR de a servi ca platformă de facilitare a coordonării cu tarile fără ieșire la mare și de a contribui prin prezenta la o mai strânsă coordonare a implementării Directivei Cadru Apă și Directivei Cadru privind Strategia Mediului Marin. *Sprijinim*, în special, toate eforturile Bulgariei și României de a promova o astfel de coordonare în Regiunea Marii Negre.

(27) în ce privește strânsa interconectare dintre managementul bazinului hidrografic și protecția naturii, specificate in prevederile relevante ale Directivei Cadru Apă și în politicile si legislația UE privind protecția naturii, *subliniem* beneficiile reciproce pe care le propunem prin implementarea coordonata a ambelor politici, în special având in vedere faptul că un număr important de zone protejate sunt situate de-a lungul Dunării și afluenților acesteia. Încazul proiectelor de infrastructura localizate in arii cu habitate protejate de apă dulce, *recomandam* o abordare integrată cu implicarea încă de la început a factorilor de decizie, fiind cea mai buna metoda de evitare a impactului asupra zonelor protejate.

(28) *reafirmam* ,,Declarația Comună privind Dezvoltarea Navigației in Apele Interioare și Protecției Mediului,, încheiată intre ICPDR, Comisia Dunării și Comisia Bazinului International al Fluviului Sava în 2007, *apreciem* procesul de monitorizare aflat in curs de desfășurare, care asigură întâlniri regulate destinate schimburilor de experiență cu aplicațiile sale și *recomandăm* cea mai buna utilizare a „Manualului de Bune Practici destinat planificării cailor navigabile” care a fost dezvoltat cu succes in cadrul proiectului UE PLATINA și care prezintă în continuare etape practice și exemple pentru abordări de planificare integrată.

(29) *apreciem* „Principiile Directoare privind Dezvoltarea Hidroenergiei in Bazinul Dunării”, adoptat de către ICPDR in 2013 după un larg proces de participare care a implicat sectorul hidroenergiei, ONG-uri și comunitatea științifică, *chemăm* la aplicarea cuprinzătoare a acestora prin intensificarea cooperării sectoarelor relevante și *sprijinim* reuniunile preconizate pentru schimburi de experiențe.

(30) *luam notă* că un regim al sedimentelor pentru Bazinul hidrografic al Dunării lipsește încă. Acest regim ar putea permite identificarea importantei transportului sedimentelor la scara întregului bazin si sa propună, în baza acestui fapt, măsuri adecvate care să asigure un regim echilibrat de transport al sedimentelor, prin luarea in considerare a necesitaților de navigație, hidroenergie, -protecție împotriva inundațiilor si a ecosistemelor. *Sprijinim* propunerea de proiect privind managementul sedimentelor, cuprinzând toate sectoarele importante și *subliniem* înalta prioritate pe care o acordam unui astfel de proiect.

(31) reamintind eforturile în curs destinate reducerii poluării cu nutrienti și nevoia de inițiative adiționale, *solicitam* ICPDR să organizeze, in strânsă cooperare cu sectorul agricultura și toți factorii de decizie relevanți, un amplu proces de discuție având ca scop dezvoltarea unui Ghid document alICPDRprivind practicile agricole pentru reducerea poluării apelor cauzată sau indusă de nutrienti proveniți din surse agricole și prevenirea unei astfel de poluări în bazinul Fluviului Dunărea. Documentul poate constitui o baza solidă de cunoștințe privind sectorul agricol si impactul acestuia asupra calității apei in Bazinul Fluviului Dunărea, subliniind cadrul legislativ european existent și mecanismele financiare, evidențiind eco-conditionalitatile cât și măsurile suplimentare în raport cu Politica Agricola Comuna a UE și alte programe financiare cât și recomandarea de bune practici agricole, instrumente politice și măsuri eficiente din punct de vedere al costurilor sprijinite pe studii de caz. Acest Ghid document ICPDR ar avea ca scop protecția și utilizarea eficientă a corpurilor de apa precum și o producție agricola durabila si echilibrata în Țările Dunărene.

(32) *apreciem* ”Strategia ICPDR privind adaptarea la schimbările climatice”, adoptată în 2012 și integrarea acesteia în Planul actualizat de Management al Districtului hidrografic al Dunării ( DRBM Plan) și în Planul de Management al Riscului la Inundații (DFRM Plan). Apreciind istoricul Acord de la Paris agreat la 12 decembrie 2015 în cadrul Convenției privind Schimbările Climatice a Națiunilor Unite UN și luând notă de progresul rapid făcut în domeniul cercetării privind schimbările climatice și adoptarea, în general, precum și în bazinul Fluviului Dunărea, *solicităm* ICPDR să prevadă o actualizare a strategiei sale, în special în ceea ce privește baza sa de cunoștințe, în 2018, cu scopul de a pregăti strategia actualizată la timp pentru următorul ciclu de planificare al Directivei Cadru Apă și Directivei privind Inundațiile.

(33) luând în considerare numărul tot mai mare de evenimente care conduc la deficit de apă și secetă , precum și efectele semnificative ale acestora asupra cantității resurselor de apă, *apreciem* că planul DRBM actualizat conține o prima evaluare a importanței aspectelor cauzate de deficitul de apă și seceta în bazinul Fluviului Dunărea. Chiar daca nu este considerată în această etapă o problemă importantă la nivelul districtului, *solicitam* ICPDR să continue propriile activități destinate completării cunoștințelor și să faciliteze schimbul de informații privind exemple de bune practici și progrese în cercetare.

(34) recunoaștem rolul ICPDR de a contribui la implementarea Obiectivelor de Dezvoltare Durabilă (SDG) în domeniul apei din Agenda 2030.

**Sturionii Dunării - etalonul speciilor din Bazinul Fluviului Dunărea**

(35) *recunoaștem* că sturionii Dunării sunt ,,fosile vii,, ce reprezintă o moștenire naturală a Bazinului Fluviului Dunărea, existenți odată în întreg bazinul Dunării, în timp ce astăzi au mai rămas numai câteva specii în stare critică de dispariție sau vulnerabile, care trăiesc în special în bazinul inferior al Fluviului Dunărea, dar în ceea ce privește cega și specia de sturioni ”ship sturgeon”, aceștia trăiesc de asemenea și în partea de mijloc a Bazinului Fluviului Dunărea, iar cega și în bazinul superior al Dunării.

(36) având în vedere presiunile multiple din diferite sectoare de activitate, care necesita a fi luate în considerare printr-un management integrat al resurselor de apă în Bazinul Fluviului Dunărea și considerând că sturionii sunt un indicator potrivit pentru o varietate de presiuni, reamintim progresul înregistrat în alte bazine hidrografice prin stabilirea unor specii etalon si *reafirmăm* intenția noastră de a stabili Sturionii Dunării ca specii etalon pentru Bazinul Fluviului Dunărea, iar prin prezenta dorim să promovăm conștientizarea publicului și angajamentul politic pentru sturionii din Dunăre și ecosistemul bazinului hidrografic al Dunării ca un întreg.

(37) *apreciem* si *sprijinim* progresul înregistrat în domeniul problematicii sturionilor in cadrul EUSDR, în special în programul ”Sturion 2020” elaborat de Grupul Task Force Sturionii Dunării , cât și faptul că interdicțiile de pescuit de sturioni sunt în vigoare în Bulgaria, România, Serbia și Austria și *asigurăm* coordonare viitoare cu ICPDR in acele domenii în care ICPDR deține competențe cheie. *Apreciem*, de asemenea, faptul că Societatea Mondiala de Conservare a Sturionilor va organiza în 2017, la Viena, cel de al 8-a Simpozion Internațional privind Sturionii și *solicitam* ICPDR să prezinte propriile activități relevante la aceasta conferința.

(38) *apreciem* progresul înregistrat cu privire la studiul de fezabilitate care examinează opțiunile privind migrația peștilor la Porțile de Fier si *reafirmăm* sprijinul nostru pentru etapele următoare identificate în proiectul ”Pentru o Dunăre Sănătoasă – Migrația Peștilor la Porție de Fier I și II” cât și pentru acțiunile preconizate în amonte, în cazul unor rezultate pozitive la Porțile de Fier.

**Crearea sinergiilor și stimularea cooperării**

(39) *reamintim* ampla consultare publica a Planului DRBM actualizat și Planului DFRM, inclusiv conferința ICPDR cu factorii de decizie din iulie 2015, ca reper în cooperarea dintre ICPDR, observatorii proprii și publicul larg și *recunoaștem* sugestiile rezonabile pe care le-am primit ca rezultat al acestui proces.

(40) *subliniem* intenția noastră de a dezvolta în viitor activitățile ICPDR, de ex. Ziua Dunării și Danube Watch, și de a studia opțiunile pentru activitățile viitoare de comunicare ale ICPDR, aferente de exemplu, sectorului turistic sau Sturionilor Dunării ca specii etalon ale Bazinului Fluviului Dunărea. În acest context *exprimăm* sincere mulțumiri tuturor partenerilor de afaceri și observatorilor ICPDR care au sprijinit aceste activități.

(41) *apreciem* rezultatele științifice foarte valoroase ale celei de a treia Expediție Comună pentru Supravegherea Dunării din 2013, cât și considerabilul său efect asupra creșterii conștientizării pentru ICDPR, *solicitam* ICPDR să pregătească, în baza unei evaluări a studiilor anterioare, ce-a de a patra Expediție Comună pentru Supravegherea Dunării pentru 2019 și *ne angajăm* să asigurăm finanțarea necesară.

(42) având în vedere că în concordanță cu Directiva Cadru Apă și Directiva privind Inundațiile, Planul DRBM și Planul DFRM necesită revizuiri și actualizări până la sfârșitul lui 2021, *ne declarăm* intenția de a ne reuni la următoarea noastră Întâlnire Ministerială în 2022.